Motî:-aedje - Wikipedia

# Motî:-aedje

### Èn årtike di Wikipedia.

-aedje [cawete]

1. cawete acawêye a on viebe ki mostere: a) l' accion do viebe: fijhaedje, mostraedje. b) li rzultat di ci accion la: tchåfaedje, dalaedje. c) li plaece ki ci action la s' fwait: magnaedje, waidiaedje.

2. cawete acawêye a on no, ki mostere èn ashonna fwait avou l' bodje: a) vîs mots: viyaedje, fouyaedje, påcaedje, linnaedje, tacaedje, divêriaedje, mårsaedje, pårtaedje, raploujhaedje, bayaedje, waidaedje, waibaedje, meskinaedje. b) noûmots: crapådaedje, diccionairaedje. Disfondowes: -adje, -èdje, âdje; vî scrijha -aige.

3. riwalonijhaedje d' ene cawete francesse "-age" (mots calkés e 20inme sieke): lingaedje; des ôtes côps, li cawete francesse n' a nén stî rwalonijheye (mots calkés divant l' vintinme sieke): damadje, såvadje, froumadje, carnadje. Etimolodjeye: cawete latene -aticu; passaedje a -èdje divant 1250, rifrancijhaedje e -adje a Nameur, el Basse Årdene et ezès viyaedjes åtou d' Måmdey, et (co pus tård) e -âdje dins l' payis d' Tchålerwè.

| -aedjî [cawete] dobe cawete -aedje + -î, a) po-z askepyî on viebe so on no avou ene cawete -aedje. voyaedjî, ecoraedjî, pårtaedjî, waibaedjî, ecanlaedjî. b) po-z askepyî on no so èn ôte no avou ene cawete -aedje: messaedjî.

| -aedjaedje [cawete] dobe cawete -aedje + -aedje, ki provént do no d' fijhaedje d' on viebe avou l' cawete -aedjî: pårtaedjaedje, ecanlaedjaedje, ecoraedjaedje.

| -aedjmint [cawete] dobe cawete -aedje + -mint, fwaite po n' nén uzer del cawete -aedjaedje, rissintowe come trop pezante, sovint dizo assatetchance do francès: ecoraedjmint.

| -aedjeu, -aedjeuse u -aedjresse [cawete] dobès cawetes -aedje + -eu/-euse/-resse, fijheu (fijheuse) di l' accion po on viebe avou l' cawete -aedjî: voyaedjeu(se), pårtaedjeu(se), ecoraedjeu(se), voyaedjresse, pårtaedjresse, ecoraedjresse.

Prin del pådje «http://wa.wikipedia.org../../../-/a/e/Mot%C3%AE%7E-aedje.html»

##### Views

- Årtike
- Copene
- Modêye d' asteure

##### Cweri